als_Latn dik_Latn sag_Latn
Kush mund të jetë tjetër veҫ Kastro Zizos? Pas dy divorceve, tani Kastro duket se është gati për një lidhje të re. Pak javë më parë, i ftuar te “Xing me Ermalin”, Kastro është ngacmuar nga Ermali për lidhjet e tij të dashurisë, madje moderatori i ka kërkuar ta pranojë se nuk duhet të martohet më, “se nuk është për këtë punë”. Ja ku vjen kundërpërgjigjja e Kastros. Jo vetëm që është gati për të nisur një lidhje të re, por edhe me një personazh shumë të njohur ndërkombëtar.
Në një lidhje live të Bebe Rexhës në Instagramin e saj, ka shkruar edhe Kastro Zizo, i cili nuk i ka bërë ndonjë koment apo kompliment për muzikën, por e ka kaluar përtej: “Brenda vitit do fejohemi bashkë” – i ka shkruar Kastro duke e postuar foton edhe në profilin e tij në Instagram. Nga fotoja, Bebe Rexha duket e habitur, por nuk dimë nëse është propozimi live i Kastros ai që e ka lënë me gojëhapur apo ndonjë koment tjetër që ka lexuar nga fansat e saj.
Bebe Rexha e ka deklaruar më herët se i pëlqen të ketë për bashkëshort një shqiptar, ndaj nuk do ishte keq t’i merrte në konsideratë propozimet nga Shqipëria.
als_Latn als_Latn als_Latn